Aŭgusto de 2011

Jen **listo de okazaĵoj en aŭgusto 2011**.

## 1-a de aŭgusto 
* Forpasis la soveta, rusia aktorino Ĵanna Proĥorenko. Ŝi havis 71 jarojn.
* La Usona Domo de Reprezentantoj aprobis plialtigon de la limo de la ŝtata ŝuldo. 269 reprezentantoj voĉdonis por, 161 kontraŭ.
* Francio transdonis al la Nacia Transira Konsilio de Libio 259 milionojn da usonaj dolaroj el frostigitaj bankokontoj de Muamar Kadafi por aĉetado de manĝaĵoj kaj kuraciloj.
* Tribunalo de Varsovio (Pollando) decidis liberigi la eks-prezidanton de la lando Wojciech Jaruzelski de la partopreno en juĝprocezo pro ties malbona sanstato.
* Turkmenaj aŭtoritatoj deklaris, ke la urbo Abadano esti plene restarigita post eksplodoj de la . Laŭ oficialaj informoj tiam pereis 15 homoj, laŭ rajtdefendantoj — 1382.
* La registaro de Hispanio eldonis la dekreton laŭ kiu toreo transiras de la ministrio pri internaj aferoj al la ministerio pri kulturo. Ĝi estas nomita "speco de arto kaj kultura valoro".
* Registaraj armeaj trupoj ekŝturmis la urbon Al-Bekamal (Sirio).
* Kontraŭ opoziciaj manifestaciantoj en Damasko (Sirio) estis ĵetitaj grenadoj farĉitaj je najloj fare de militistoj, sekve de kio pli ol 40 homoj etis vunditaj.
* Libiaj ribeluloj eniris la urbon Zliten.

## 2-a de aŭgusto 
* Aviadilo Cessna 208 С-98А de aerfortoj de Brazilo, fluginta el Canoas al Rio-de-Ĵanejro kraŝis post du horoj da flugo. Ĉiuj 8 homoj pereis.
* Italio revokis sian ambasadoron Achille Amerio el Sirio pro "teruraj reprezalioj kontraŭ civiluloj".
* En infanĝardeno en Komsomolsko-ĉe-Amuro (Rusio) bombo eksplodis en manoj de kvinjara knabino, kiu estis vundita. La bombo estas taksata je 7 gramoj je TNT-ekvivalento. Supozata teroristo — 26-jara loka huligano — estis arestita.

## 3-a de aŭgusto 
* En la provinco Norda Sulaveso (Indonezio) kraŝis helikoptero Bell 412. El 10 homoj 9 pereis, 1 troviĝas en kriza stato.
* Saif al-Islam Kadafi, filo de la libia ŝtatestro Muamar Kadafi, deklaris, ke aŭtoritatoj de la lando establis aliancon kun islamista parto de opoziciuloj kaj Libio baldaŭ iĝos simila al Saud-Arabio aŭ Irano.
* La Konsilio de Sekureco de Unuiĝintaj Nacioj kondamnis la registaron de Sirio pro kruela dispelado de manifestacioj kaj rompado de homaj rajtoj. Samtempe ĝi postulis de opoziciuloj ĉesigi akciojn de venĝo, inkluzive atakojn kontraŭ registaraj organizaĵoj.
* Libiaj registaraj trupoj pafis al la itala militiŝpo *Bersagliere* misilon, kiu falis je 2 km de ĝi. Ĉu temas pri intenca atako — ankoraŭ ne estas konata.
* Forpasis la fama rusia pianisto Nikolaj Petrov. Li havis 68 jarojn.
* Oni sciigas, ke la Liberiga Armeo de la Sudana Popolo deklaris pafĉesigon kaj konsentis intertrakti kun la registaro de Sud-Sudano.
* Almenaŭ 5 homoj estis vunditaj dum interpuŝiĝoj de la ŝijaismaj movadoj Amal kaj Hizbulaho en la sudo de Libano.
* En Kairo (Egiptio) komenciĝis juĝprocezo je la eks-prezidanto Hosni Mubarak.

## 4-a de aŭgusto 
* La ĉefministro de Pollando Donald Tusk sciigis, ke pro konkludoj de la enketkomisiono pri la Kraŝo de la pola prezidenta aviadilo en 2010 perdis siajn postenojn 10 altaj oficiroj kaj 3 generaloj de la aerfortoj.
* Matene apud Mumbai (Barato) ekdronis la ŝipo *M.V. Rak Carrier*. Ĉiuj 30 skipanoj estis savitaj.
* Speciala tribunalo por enketado de trouzoj de plenpovoj fare de aŭtoritatoj ordonis komenci enketadon pri la prezidanto de la Internacia Monunua Fonduso Christine Lagarde. Ŝi etas supozata pri enmiksiĝo en juĝprocezon inter la komercisto *Bernard Tapie* kaj la banko Bernard Tapie en 2007.
* La prezidanto de Turkio Abdullah Gül aprobis novan plej altan militestraron de la lando. Estro de la ĝenerala ŝtabo iĝis Necdet Ozel, la komandestro de teraj trupoj — generalo Hayri Kivrikoglu, la komandestro de marfortoj — la admiralo Emin Murat Bilgel, la komandestro de aerfortoj — generalo Mehmet Erten, la ĝendarmaron estros la generalo Bekir Kalyoncu.

## 5-a de aŭgusto 
* En Pollando estis malestablita la elita 36-a regimento de la transporta aviado, kiu veturigis altrangulojn. Ĝiajn funkciojn ekprenos la flugkompanio LOT.
* En la urbo Ascensión (Meksiko) demisiis ĉiuj 26 policanoj proteste kontraŭ antaŭnelonga murdo de 2 policanoj kaj regulaj atakoj kontraŭ ili fare de narkotikistoj.
* La eksa ĉefministro de Ukrainio Julija Timoŝenko estis arestita. Oni akuzas ŝin pri trouzo de plenpovoj dum fari interkonsenton pri gaso kun Rusio en 2009.
* La eksa vic-ĉefministro de Pollando Andrzej Lepper, estro de la partio Memdefendo de la Respubliko Pollando estis trovita morta en varsovia oficejo de la partio. Oni diras ke li pendumis sin. Li havis 57 jarojn.
* Vespere helikoptero de ISAF estis trafita de misiilo de talibanoj en la provinco Vardak (Afganio). Pereis 38 homoj, inkluzive 31 batalantojn de la usona speciala taĉmento. Tio estas plej granda homperdo de la usona armeo en Afganio.

## 6-a de aŭgusto 
* Pli ol 300 mil homoj manifestaciis en Israelo, postulante socian justecon, malaltigon de prezoj pri malmoveblaĵoj ktp. 280 mil protestis en Tel-Avivo, 20 mil en Jerusalemo.
* Vespere en la urboparto Tottenham de Londono (Britio) ekflamis tumultoj, kiam amaso de ĉirkaŭ 300 homoj kolektiĝis apud policejo kun krioj "restarigu justecon", poste bruligis du policaŭtojn kaj duetaĝan buson kaj disfrakasis kelkajn vendejojn. Amasan indignon kaŭzis interpuŝiĝo la , dum kiu lokulo *Mark Duggan* estis pafmortigita dum interpafado kontraŭ polico. 26 policanoj estis vunditaj, 42 homoj arestitaj.
* El ĉeborda parto de la provinco Ĝeĝjango (Ĉinio) estis evakuitaj pli ol 200 mil homoj kaj pliaj 80 mil — el la provinco Fuĝjano. Tion kaŭzis la tajfuno *Mujfa*, kies rapideco estas taksata je 162 kilometrojn hore.
* La ĉefministro de Japanio Naoto Kan alvokis al rezigno pri atoma energio.
* En Sarajevo, Bosnio kaj Hercegovino, finiĝis la 84-a SAT-Kongreso 2011.

## 7-a de aŭgusto 
eta|dekstra|150px|La Esperanta Vikipedio atingis 150 000 artikolojn
* La Esperanto-Vikipedio trapasis limon je 150 000 artikoloj.
* La tumultoj, antaŭtage ekflamiĝintaj en la urboparto Tottenham de Londono (Britio), transiris al la najbara urboparto Enfield. Ilin partoprenis ĉirkaŭ 200 homoj. En Tottenham jam estis arestitaj 55 homoj.
* La teamo de Rusio venkis la teamon de Svislando en la Superfinalo de Eŭropa Ligo de plaĝa volejbalo — 6:4.
* En Nepalo ekvalidis malpermeso pri fumado en publikaj lokoj.
* Arkeologoj de la muzeo-protektejo *Kulikovo pole* ( *Kulikova kampo*) (Tula provinco, Rusio) trovis la urbon-fortreson Divjagorsk, kiu datiĝas je la 12-a jarcento.
* En Usono okazas striko de 45 mil kunlaborantoj de la firmao Verizon.
* Frumatene armeaj trupoj eksturmis la urbon Dair az-Zaŭr (Sirio). Opozicio sciigas pri 38 mortigitoj kaj dekoj da vunditoj. Almenaŭ 7 homoj estis mortigitaj en la gubernio Homs.

## 8-a de aŭgusto 
* Laŭ libiaj aŭtoritatoj NATO bombardis vespere la vilaĝon *Maĝer* apud Zliteno, sekve de kio peris 20 viroj, 32 virinoj kaj 33 infanoj. NATO neas tion.
* Tumultoj ekflamis en Birmingham (Britio). Amasoj de junuloj atakis vendejojn kaj McDonalds en centro de la urbo. 9 homoj estis arestitaj, en kelkaj stratoj polico starigis barojn. En Londono tumultoj disvastiĝis en pliajn urbopartojn: Hackney, Croydon, Lewisham kaj Peckham. La ĉefministro David Cameron deklaris, ke li ĉesigos sian ferion kaj revenos el Sardinio en Brition. Same faros la urbestro de Londono Boris Johnson.
* Saud-Arabio revokis sian ambasadoron el Sirio kaj alvokis la sirian prezidanton okazigi reformojn ĝis estas tempo por tio.

## 9-a de aŭgusto 
* En Uzbekio estis blokita aliro al plej popularaj alilandaj retpaĝoj, inkluzive LiveJournal, retejoj de Deutsche Welle, Reuters kaj aliaj.
* La helikopteroj An-12 de la flugkompanio Avis-Amur, fluginta el Komsomolsko-ĉe-Amuro al la flughaveno Kepevejem (Ĉukotko, Rusio), kraŝis je 82 km de la vilaĝo Omsukĉan (Magadana provinco). Ĉiuj 11 skipanoj kaj pasaĝeroj pereis.
* En retpaĝoj de siria opozicio aperis informoj, ke la 72-jara eksa ministro pri defendo *Ali Habib*, demisiita antaŭtage pro "malbona sanstato", estis trovita morta en hotelo en Damasko.
* Daŭras tumultoj en Britio. Mortis en malsanulejo 26-jara pafvundita viro, trovita en aŭto en Croydon. En Londono estis arestitaj 525 homoj, 100 estis akuzitaj. En Manchester kaj ties antaŭurboj, kaj en diversaj lokoj de West Midlands vespere okazis tumultoj. En Londono surstraten eliris 16 mil policanoj.
* Pasaĝera ŝipo, veturiganta pli ol 100 homojn de Granda Komoro al Anjuano, (la Komoroj) averiis. Pereis 50 homoj.

## 10-a de aŭgusto 
* La eksa siria ministro pri defendo *Ali Habib* malaprobis en televidelpaŝo onidirojn pri sia morto.
* Brita polico unue ricevis permeson uzi akvoĵetilojn por dispelado de tumultantoj. En Londono jam estis arestitaj 768 homoj, akuzitaj 126. Oni sciigas pri 4 pereintoj kaj centoj da vunditoj.
* Retejo de ISAF sciigis, ke per punkta bato en la provinco Vardak (Afganio) estis neniigitaj de talibanoj, kiuj la  paffaligis la helikopteron de ISAF, mortiginte 38 usonanojn. Interalie estis mortigita la talibana komandestro *Mullah Mohibullah*.
* La armitaj fortoj de Nord-Koreio dufoje pripafis la insulon Jophjondo (Sud-Koreio).
* La ĉefministro de Japanio Naoto Kan deklaris, ke li eksiĝos post kiam la parlamento aprobos la du leĝprojektojn — pri renoviĝantaj energifontoj kaj lanĉo de ŝtataj obligacioj.
* Rospotrebnadzor portempe malpermesis flugadon de la helikopteroj An-12 en Rusio. Tion kaŭzis la antaŭtaga kraŝo de la helikoptero An-12 en Magadana provinco.
* Ĉinio komencis provŝipadon de sia unua aviadilŝipo Ŝi Lan, kiu eliris el ŝipkonstruejo en la urbo Dalian.

## 11-a de aŭgusto 
* En Aŝa distrikto de Ĉeljabinska provinco (Rusio) pro paneo de bremsoj renversiĝis 63 vagonoj kun karbo. 2 fervojistoj pereis.

## 12-a de aŭgusto 
* En Ĥasavjurto (Dagestano, Rusio) du nekonatoj pripafis homojn elirantajn el moskeo post vendreda preĝo. Du policanoj pereis.
* La ministraro de Italio en speciala kunsido aprobis kontraŭkrizan planon kiu ebligos ŝparadon de 20 miliardoj da eŭroj en 2012, 25 miliardoj en 2013 kaj likvidi la defeciton ĝis 2013.
* En Pollando apud la vilaĝo *Baba* je 16:15 (loka horo) desurreliĝis tri vagonoj kaj lokomotivo de la trajno, sekvinta el Varsovio al Katowice. 4 homoj pereis, dekoj estis vunditaj.
* Meksikaj militistoj trovis en la urbo Tijuana tunelon 300 metrojn longa, kiu kondukis al Usono. Ĝi ne estis finkonstruita.
* La intertrakto de la prezidanto de Rusio Dmitrij Medvedev kaj la prezidanto de Ukrainio Viktor Janukoviĉ finiĝis senrezulte.
* La ŝijaisma partio Al-Vefak, plej grava en Barejno, deklaris pri bojkoto de la parlamenta balotado en septembro 2011, ĉar laŭ ĝi post subpremado printempe de la ŝijaismaj protestoj la parlamento perdis leĝecon.
* En Norda maro je 180 km de la bordo de Skotlando en la naftoelminiganta platformo *Gannet* mastrumata de Shell okazis naftoliko.
* La prezidanto de Rusio Dmitrij Medvedev aprobis la ukazon establantan sankciojn kontraŭ Libio.

## 13-a de aŭgusto 
* Aviadilo Cessna 207, fluginta al la vilaĝo Anvik, kraŝis vespere apudla vilaĝo McGrath je 360 km nord-okcidente de Anchorage (Alasko, Usono). Stiristo kaj unu pasaĝero pereis, 4 estis vunditaj.
* Dum la konĉerto en foiro en Indianao (Usono) kraŝis scenejo. Ĉirkaŭ 40 homoj estis grave vunditaj, 7 pereis tuj aŭ mortis en malsanulejoj.

## 14-a de aŭgusto 
* Libiaj ribeluloj okupis la urbon Surman je 70 km de Tripolo kaj plejparton da la urbo Zaŭija je 47 km de ĝi.
* Apud la urbo Hub (Pakistano) falis je krutaĵo pasaĝera buso kun pilgrimantoj. Pereis almenaŭ 25 homoj.
* Matene siriaj tankoj kaj militŝipoj komencis pripafadon de la urbo Latakia. Ĝis vespere pli ol 20 homoj pereis, kelkdekoj estis vunditaj. Antaŭnokte grandaj rastadoj okazis en antaŭurboj de Damasko — Sakba kaj Hamrija. La registaro de Kanado deklaris plifortigon de sankcioj kontraŭ Sirio.
* Apud la flughaveno de Burley (Idaho, Usono) kraŝis malgranda aviadilo. Ĉiuj 4 homoj pereis.

## 16-a de aŭgusto 
* Pli ol 600 militistoj kaj policanoj estis senditaj la la norda parto de Honduro por ĉesigi armitajn konfliktojn inter vilaĝanoj kaj terposedantoj. Ekde la  tie jam pereis 11 homoj.
* La Sudan Insulon (Nov-Zelando) trafis plej forta neĝblovo ekde 1939. Flughavenoj en 4 urboj malfunkciis, 20 mil domoj restis sen elektro.
* Siria armeo eksieĝis Latakion.
* Aerarmeo de Israelo faris kvin batojn al Sektoro Gazo. Estis vunditaj, laŭ palestinaj fontoj, kelkaj homoj.
* Ĉina armeo esieĝis budhisman monaĥejon en la provinco Siĉŭano post kiam antaŭtage tie sinbruligis 29-jara monaĥo ekkrianta lozungojn subtene al la dalaj-lamao.

## 17-a de aŭgusto 
* Estis relanĉita la tria reaktoron en la atomstacio Tomari en Japanio — unue post la tertremo kaj cunamo.
* Kvanto de akuzitoj pri komplico al pogromoj en Londono (Britio) jam superis 1000.
* La prototipoj de la rusia ĉasaviadilo de la kvina generacio Suĥoj PAK FA *Т-50-1* kaj *Т-50-2* faris unua flugon kadre de la aviadekspozicio MAKS-2011 en la urbo Ĵukovskij (Moskva provinco, Rusio). Ĝi daŭris 22 minutojn.
* *The Guardian* publikigis rezultojn de la enketado, kiun okazigis kunlaboranto de humanisma organizaĵo, aganta en Afriko, *The Guardian*. Laŭ ĝi, aviadilo en kiu troviĝis la ĝenerala sekretario de UN Dag Hammarskjöld en 1961, ne akcidentis, sed estis paffaligita de alia aviadilo, kaj britaj aŭtoritatoj kaŝis tion.
* La siria ŝtata novaĵagentejo SANA deklaris, ke la militoperacoj en la urboj Latakio kaj Deir ez-Zor estas ĉesigitaj.
* En Jemeno estis establita la Nacia Konsilio de la Fortoj de Paca Revolucio, kiu strebos pacan transiron de la potenco de la nuna prezidanto Ali Abdula Saleh. Ĉirkaŭ 800 reprezentantoj de la jemena opozicio elektis 143 komitatanojn. La Konsilio estos postulanta internacian agnoskon de si kiel sola laŭleĝa potenco en la lando.
* La tribunalo, enketanta la murdon de la libana ĉefministro Rafik Hariri la  2005, publikigis materialojn de la akuza akto. Laŭ ĝi al la murdo komplicas kvar anoj de Hizbulaho: Salim Ĝamil Ajaŝ, Mustafa Amin Badreddin, Husejn Hasan Onejsi, Asad Hasan Sabra. Hizbulaho neas tion.
* La prezidanto de Sirio Baŝar Asad diris en telefona interparolo kun la Ĝenerala Sekretario de Unuiĝintaj Nacioj Ban Ki-moon, ke ĉiuj militaj operacoj en la lando estas ĉesigitaj.
* En provinco Hakkâri (Turkio) batalantoj de la Kurdistana Laborista Partio atakis kolonon de la turka armeo. 8 militistoj pereis, 11 estis vunditaj. Responde al tio vespere aerarmeo de Turkio bombardis bazojn de kurdaj batalantoj en norda parto de Irako.
* La ĉefministro de Estonio Toomas Hendrik Ilves okazigis en Talino neoficialan renkontiĝon kun la 14-a dalaj-lamao Tenzin Gyatso. La ĉina ambasadoro en Estonio protestis.
* En montaro en la suda parto de Ĉeĉenio (Rusio) estis mortigitaj 7 teroristoj.

## 18-a de aŭgusto 
* Sabloŝtormo trafis la urbon Fenikso (Arizono, Usono). Ĝia rapideco atingis 27 metrojn sekunde.
* Forta uragano trafis la lokon en norda Belgio, kie okazis la muzikfestivalo Pukkelpop. Almenaŭ 3 homoj pereis kaj kelkdekoj estis vunditaj, el kiuj ĉirkaŭ 10 grave.
* La oficiala listo de viktimoj de la reĝimo de Pinochet pliiĝis je 9800 homoj. Entute kvanto de viktimoj egalas al 40 018 homoj, el kiuj 3 065 estis mortigitaj aŭ malaperis.
* Kamikazo en farĉita je eksplodaĵoj aŭto eksplodis antaŭ la enirejo de usona militbazo en Gardez (Afganio).
* Usono, Britio, Germanio kaj Francio alvokis la prezidanton de Sirio Baŝar Asad demisii. Usono krome arestis ĉiujn aktivojn de siriaj potencoj en Usono kaj malpermesis importon de nafto kaj naftproduktoj el Sirio. Tio koncernas kvin ŝtatajn firmaojn: General Petroleum Corporation, Syrian Company for Oil Transport, Syrian Gas Company, Syrian Petroleum Company kaj Sytrol.
* Apud la urbo Ejlato (Israelo) estis atakita buso kun ekferiantaj militistoj. Baldaŭ eksplodis kelkaj bomboj, celantaj armean patrolon apud la limo kun Egipto kaj poste teroristoj pafis el de egipta teritorio, trafinte civilan aŭton. 7 homoj pereis, almenaŭ 26 estis vunditaj. Estis mortigitaj 2 teroristoj. Hamas neas sian komplicon je la atakoj.
* Libiaj ribeluloj okupis la gravan naftouzinon en la urbo Az-Zavija.
* En Madrido (Hispanio) miloj da homoj protestis kontraŭ multekosta baldaŭa vizito de la papo Benedikto la 16-a, kiu kostos al la ŝtata buĝeto ĉirkaŭ 73 milionoj da usonaj dolaroj. Dum interpuŝiĝoj kontraŭ katolikaj pilgrimantoj kaj polico estis vunditaj 11 homoj, inkluzive de 2 policanoj.
* La eksa vic-ĉefministro de Irako Tariq Aziz, kondamnita al mortopuno, petis la nunan ĉefministron Nuri al-Maliki rapidigi sian ekzekuton, ĉar li suferas je malsanoj.
* Svisio revokis sian ambasadoron el Sirio.
* En Grozno (Ĉeĉenio, Rusio) okazas operaco kontraŭ teroristoj, el kiuj 4 jam estis mortigitaj.

## 19-a de aŭgusto 
* Nova ŝarĝaviadilo Boeing 747-8F ricevis flugpermesojn de FAA kaj EASA.
* La eksa ĉefministro de Libio Abdel Salam Ĝallud kun familianoj forveturis el Tripolo al Zintano, kiun regas ribeluloj.
* [Libiaj ribeluloj okupis la centron de Zlitano.
* AFP sciigas ke aerfortoj de Turkio jam bombardis 28 militbazojn de la Kurdistana Laborista Partio en Norda Irako.
* Ĉirkaŭ 200 homoj manifestaciis antaŭ la ambasadorejo de Israelo en Kairo (Egiptio), protestante kontraŭ antaŭtaga pereo de 5 egiptaj militistoj, supozate mortpafitaj el de israela helikoptero post la atako de teroristoj apud Ejlato.
* En Kabulo (Afganio) okazis 5 eksplodoj, sekve de kio pereis 8 kaj estis vunditaj 10 homoj. Respondecon pri tio prenis al si Talibano, kiu deklaris, ke ĝi atakis la kabulan oficejon de la Brita Konsilio en la tagon de sendependiĝo de la lando de Britio por memorigi tion al la revenintaj britoj.
* Okazis eksplodo en sunaisma moskeo en la vilaĝo de la provinco Hajbero (Pakistano). Pereis inter 24 kaj 30 homoj, pli ol 70 estis vunditaj.
* Matene apud nord-orienta marbordo de Japanio okazis tertremo. Laŭ la Geologia servo de Usono ĝia forteco egalis al 6,5 gradoj laŭ la skalo de Richter.
* La administracio de la prezidanto de Usono decidis haltigi deportadon de kontraŭleĝaj enmigrantoj, kiuj ne faris gravajn krimojn.

## 20-a de aŭgusto 
* En Zimbabvo dum funebra ceremonio je entombigo de eks-generalo *Solomon Mujuru*, pereinta la  pro incendio en sia bieno, koliziis du aviadiloj *K-8*, plenumantaj figurojn de plej alta aerobatiko. Aviadiloj ne kraŝis, neniu estis damaĝita.
* Aviadilo Boeing 737 de la flugkompanio First Air, fluginta el Yellowknife al Resolute (Kanado), kraŝis en Nunavuto. Pereis 12 homoj el 15.
* La estro de Nord-Koreio Kim Jong-il alveturis en sia kirastrajno Rusion por intertraktado.
* La nacia teamo de Brazilo gajnis la Mondpokalon pri futbalo inter junulaj teamoj. En finalo ĝi venkis teamon de Portugalio (3:2).
* Vespere libiaj ribeluloj ekŝturmis Tripolon.
* Oni sciigis, ke Egiptio decidis revoki sian ambasadoron el Israelo ĝis la fino de enketado pri pereo de 5 egiptaj militistoj la .
* Hamaso deklaris ke fakta pafĉesigo kun Israelo ne plu validas post ties aeratakoj en Gaza Sektoro. Kontraŭ la urboj Ofakim kaj Be'er Ŝeba estis lanĉitaj misiiloj, sekve de kio pereis 1 kaj etis vunditaj 7 homoj.

## 21-a de aŭgusto 
* En Maĥaĉkalo (Dagestano, Rusio) vespere okazis du eksplodoj, sekve de kio estis vunditaj 18 homoj.
* Oni sciigas, ke plejparto da palestinaj movadoj helpe de Egiptio interkonsentis ĉesigi atakojn kontraŭ Israelo ekde la 9-a vespere (loka horo). Tamen vespere pripafado daŭris.
* Registaro de Libio alvokis al pafĉesigo.
* The Sunday Times sciigas, referencante al polico, ke tumultojn en Londono partoprenis 30 mil homoj. Estis registritaj 3296 krimoj.
* Israelaj militistoj arestis en Cisjordanio 120 anojn de Hamaso.

## 22-a de aŭgusto 
* Prokuroraro konsentis nuligi akuzojn pri seksperforto, starigitajn kontraŭ Dominique Strauss-Kahn, direktoro de la Internacia Monunua Fonduso.
* Oni sciigas, ke la ĉefministro de Libio Bagdadi al-Mahmudi fuĝis el Tripolo eksterlanden kaj nun troviĝas en la insulo Ĝerbao (Tunizio). Libiaj ambasadorejo en Sirio, Turkio kaj Alĝerio transiris al la flanko de ribeluloj.
* La ĉefministro de Britio David Cameron deklaris, ke libiaj bankokontoj baldaŭ estos malfrostigitaj kaj redonitaj al Libio.
* En Utar-Pradeŝo (Barato) remorko de traktoro, en kiu troviĝis pli ol 70 homoj, renversiĝis kaj falis en apudvojan lagon. Almenaŭ 41 homoj pereis, 30 estis vunditaj. Ĉiuj pasaĝeroj estis hinduismaj pilgrimantoj.
* Matene estis pafmurdita la urbestro de Sergijev Posad (Rusio) *Jevgenij Duŝko*. Li estis elektita en aprilo 2011 kaj havis 35 jarojn.
* Laŭ libiaj oficialuloj dum ŝturmo de Tripolo jam pereis 1300 kaj estis vunditaj 5000 homoj. La Nacia Transira Konsilio deklaris pri aresto de Saif al-Islam Kadafi. La Internacia puna kortumo konfirmis tion.

## 23-a de aŭgusto 
* La ĉina firmao China North Locomotive and Rolling Stock Industry Corporation subskribis kontrakton kun la estona firmao AS EVR Cargo pri liverado al ĝi dum du jaroj 16 lokomotivoj. Tio estis unua kazo de vendado de ĉinaj lokomotivoj al Eŭropa Unio.
* En militprovejo *Aŝuluk* (Astraĥana provinco, Rusio) je ĉirkaŭ 17-a horo (moskva tempo) dum utiligado de obusoj okazis eksplodo. 6 militistoj pereis, 12 estis vunditaj.
* Je 13:51 (loka horo) tertremo forta je 5,9 gradoj laŭ la skalo de Richter okazis en la orienta marbordo de Usono kaj Kanado. Ĝia epicentro troviĝis apud Mineral County (Okcidenta Virginio, Usono). Damaĝoj estis.
* Libiaj ribeluloj ŝturmiris en *Bab al-Azizija*, la rezidejon de Muamar Kadafi kaj baldaŭ okupis ĝin. Liba ŝtatestro kaj liaj filoj malĉeestis.
* Matene Saif al-Islam Kadafi renkontiĝis kun ĵurnalistoj de Agence France-Presse kaj BBC News en la rezidejo de Muamar Kadafi *Bab al-Azizija*. Li rifutis sciigojn pri sia kapto kaj deklaris, ke 75 % de Tripolo estas regata de la registaraj fortoj.
* Siriaj opoziciuloj deklaris pri establo de la Nacia Konsilio el 50 homoj. Ĝi laŭ ili transprenu povon post eksiĝo de la nuna prezidanto Baŝar Asad.
* Associated Press, referencante al turkaj militistoj, sciigas, ke dum lastaj 6 tagoj estis mortigitaj ĉirkaŭ 100 kaj vunditaj 80 kurdaj batalantoj.
* En Ŝenĵeno (Ĉinio) finiĝis la 26-a somera Universiado.

## 24-a de aŭgusto 
* Eŭropa Unio aldonis 15 personojn kaj 5 organizaĵojn el Sirio al listoj, enhavantaj tiujn, kontraŭ kiuj estas starigitaj sankcioj.
* La uragano *Iren* trafis Domingon. 4 homoj pereis, pli ol 2000 domoj estis inunditaj, 16 plene detruitaj, 88 loĝlokoj estis blokitaj.
* En Tripolo (Libio) nekonatoj atakis ambasadorejon de Venezuelo kaj frakasis ĝin.
* Libiaj ribeluloj deklaris, ke iu ajn mortiginta aŭ kaptinta Muamar Kadafi ricevos 1,6 milionojn da usonaj dolaroj.

## 25-a de aŭgusto 
* Armeaj trupoj de Muamar Kadafi embuskis apud Bin-Ĝavad kolonon da ribeluloj, mortiginte almenaŭ 20 kaj pelante aliajn al Ras-Lanuf. Tiel ili haltigis ofensivon al Sirto. En Tripolo daŭras interpafado.
* Kirastrajno de la nordkoreia ŝtatestro Kim Jong-il forveturis el Rusio al Ĉinio.
* La prezidanto de Srilanko Mahinda Rajapaksa decidis aboli leĝojn pri esceptostato. Tio ekvalidos fine de la monato.
* La Ligo de Arabaj Ŝtatoj decidis, ke Libion en ĉi organizaĵo reprezentos la Nacia Transira Konsilio, kiu ĝis nun havis statuson de observanto.
* Aerarmeo de Israelo bombis Sektoron Gaza, sekve de kio pereis 2 kaj estis vunditaj almenaŭ 20 homoj. Estis neniigita armildeponejo kaj kontraŭleĝa tunelo. Tiu atako iĝis respondo al pripafado de Aŝkelono la , sekve de kio estis vundita 9-monata bebo.

## 26-a de aŭgusto 
* En la urbo Ŝerŝel (Alĝerio) du kamikazoj eksplodigis sin apud kazernoj. Pereis 36 homoj, inkluzive 12 militistojn (laŭ AFP — 18 kaj 16).
* Tribunalo en Moskvo (Rusio) faris ordonon pri aresto de Dmitrij Pavluĉenkov, supozata organizanto de la murdo de Anna Politkovskaja.
* Daŭras batalado apud Sirto (Libio).
* Aŭto farĉita je eksplodaĵoj trafis la oficejon de UN en Abuĝo (Niĝerio). Pereis 18 kaj estis vunditaj ĉirkaŭ 60 homoj. Respondecon pri tio prenis al si la islamisma grupo Boko Haram.
* La pasaĝera trajno N 6 de la fervoja kompanio Amtrak trafis la agrikulturan aŭton en traknivela pasejo en Nebrasko (Usono). Kelkaj homoj estis vunditaj.
* Je 19:16 (loka horo) apud la vilaĝo *Ĉernigovka* (nemalproksime de la urbo Usurijsko, Rusio) dum trejna flugo akcidentis la milita helikoptero Mi-24. 1 homoj pereis, 2 (laŭ aliaj 3) saviĝis. Post tio flugado de Mi-24 en la lando estis potempe ĉesigitaj.
* Apud la vilaĝo *Ŝuvoje* (Egorjevska distrikto, Moskva provinco, Rusio) falis sporta aviadilo Jak-52. 2 homoj pereis.
* En Abĥazio komenciĝis prezidanta balotado.
* Tribunalo pliigis je 2 jaroj kaj 8 monatoj la tempon de malliberigo de la eks-prezidanto de Tajvano Chen Shui-bian, kondamnita pro monlavado kaj falsado de dokumentoj.
* La ĉefministro de Japanio Naoto Kan eksiĝis de la posteno de la partiestro de la Demokrata Partio de Japanio.

## 27-a de aŭgusto 
* Okazis la prezidanta balotado en Singapuro. Venkis la eksa vic-ĉefministro Toni Tann, kiu gajnis 35 % da voĉdonoj. Lia ĉefa rivalo Tan Ĉen Bok ricevis malpli je 0,3 %.
* Forpasis la fama soveta, rusia aktorino Ija Savvina. Ŝi havis 75 jarojn.
* La uragano *Iren* trafis Usonon, pro kio en Norda Karolino pereis 1 homo.
* Okazis eksplodo en uzino de plastikaĵoj en la urbo Gumi (Sud-Koreio), sekve de kio pereis 5 kaj estis vunditaj 2 homoj.
* Aleksandr Ankvab venkis en la prezidanta balotado en Abĥazio, gajninte 54,9 %. Lia rivalo Sergej Ŝamba ricevis ĉirkaŭ 20 %.
* Pro pluvegoj rompiĝis la digo en la rivero Sunĵa (Ĉeĉenio, Rusio). En Grozno pli ol 2400 homoj estis evakuitaj, 640 domoj inunditaj.
* Libiaj ribeluloj deklaris pri trovo en la rezidejo de Muamar Kadafi *Bab al-Azizija* pli ol 150 kadavroj. Ili asertas, ke temas pri prizonuloj mortigitaj de gardistoj antaŭ foriro.

## 28-a de aŭgusto 
* Respondecon pri terora ago en Ŝerŝel (Alĝerio), okazinta la  prenis al si la organizaĵo Al-Kaida en Islama Magrebo. Ties reprezentanto diris ke temas pri venĝo al Alĝerio pro ties subteno de la reĝimo Muamar Kadafi. Laŭ oficialaj deklaroj pereis 18 kaj estis vunditaj 26 homoj, laŭ islamistoj — 36 kaj 35.
* Vespere en la plej granda sunaisma moskeo de Bagdado (Irako) *Umm al-Kura* okazis eksplodo, sekve de kio pereis 28 kaj estis vunditaj 37 homoj (laŭ Associated Press — 29 kaj 38, kaj inter pereintoj estis la parlamentano *Halid al-Faĥdavi*).
* Pilotoj de la teamo Red Bull Racing Sebastian Vettel kaj Mark Webber gajnis la unuan kaj duan lokojn en Belgia Gran-Pri de Formulo 1. La trian lokon okupis Jenson Button.
* La Nacia Transira Konsilio rifuzis proponojn de Muamar Kadafi pri intertraktado.
* Siriaj registaraj trupoj faris rastadon en la provinco Idlib. Laŭ rajtdefendantoj almenaŭ 2 homoj pereis kaj 9 estis vunditaj.
* Almenaŭ 9 homoj iĝis viktimoj de la uragano *Iren* en Usono. Estis nuligitaj 8000 flugoj.
* Eŭropa Unio kaj NATO rifuzis agnoski laŭleĝecon de la prezidanta balotado en Abĥazio.
* La rusia boksisto Aleksandr Povetkin venkis Ruslan Ĉagajev (Uzbekio) kaj iĝis "regula" mondĉampiono laŭ WBA.
* En la plaĝo de la hotelo Olympos en Kemer (Turkio) okazis eksplodo, sekve de kio estis vunditaj 15 homoj, inkluzive 7 rusianojn.

## 29-a de aŭgusto 
* La itala novaĵaentejo ANSA sciigis, ke Muamar Kadafi kaŝas sin en la urbo Beni Valid (Libio).
* Armeaj trupoj blokis la urbon Rastanon (Sirio), en kiun antaŭe fuĝis dekoj da dizertintoj-sunaistoj. Aŭdiĝas pafado.
* La armeo de Israelo komencis pretigi judajn loĝantojn de Cisjordanio al eblaj manifestacioj de palestinanoj post baldaŭa voĉdono en UN pri sendependiĝo de Palestino.
* Post sephora interparolo kun la estro de Norda Ligo Umberto Bossi la ĉefministro de Italio Silvio Berlusconi konsentis ne enkonduki la «imposton por riĉuloj». Anstataŭe estis plialtigitaj aliaj impostoj kaj malaltigita subteno al lokaj registaroj.
* La ministro pri eksteraj aferoj de Irano Ali Akbar Salehi deklaris, ke la prezidanto de Sirio Baŝar Asad devas konsideri «laŭleĝajn postulojn» de homoj, kiuj partoprenas kontraŭregistarajn manifestaciojn, ĉar alie tuta Mezoriento dronos en kaoso.
* La prezidanto de Jemeno Ali Abdula Saleh kaj opozicio interkonsentis okazigi la prezidantan balotadon ene de tri monatoj. Ĝis tiu tempo prezidantajn taskojn plenumos la nuna vic-prezidanto Abduraba Mansur Hadi.
* Armeo de Jemeno sciigis pri mortigo de 26 kaj vundigo de 38 batalantoj de Alkaido en la sudo de la lando apud la urbo Zindĵibaro. Antaŭtage de militaviadiloj bombardis fortikaĵojn de teroristoj en sama distrikto.
* 20-jara araba loĝanto de Cisjordanio kun tranĉilo en mane kaj krio *Alaĥ akbar* atakis homojn apud la noktoklubo *Haoman 17* (Jerusalemo, Israelo) kaj vundis 7 aŭ 8 homojn, sed estis kaptita de policanoj.

## 30-a de aŭgusto 
* Vespere tri kamikazoj eksplodigis sin en Grozno (Ĉeĉenio, Rusio). Pereis 8 kaj estis vunditaj 22 homoj.
* En Duŝanbeo (Taĝikio) antaŭ la *Palaco de nacioj* estis solene malfermita la tutmonde plej alta *flagstango*, kies alteco atingas 165 metrojn.
* En Bolivio 5 altrangaj militistoj estis kondamnitaj al malliberigo pro mortigo de 64 partoprenantoj de manifestacio en 2003. La generaloj Roberto Claros Flores, Juan Veliz Herrera, Jose Ovaldo Quiroga, Gonzalo Alberto Rocabado kaj la admiralo Luis Alberto Aranda Granados estis kondamnitaj al inter 10 kaj 15 jaroj pro genocido. Du eksaj ministroj pasigos en malliberejo 3 jarojn pro komplico je tio.
* Kvanto de viktimoj de la uragano *Iren* en Usono atingis 30.
* Forpasis la fama rusia kantistino de romancoj Alla Bajanova. Ŝi havis 97 jarojn.
* Israelo deklaris pri sendo de du militŝipoj al Ruĝa maro por preventi novajn atakojn de teroristoj el Egiptio.
* La eks-generalo de la ministerio pri internaj aferoj de Ukrainio *Aleksej Pukaĉ* agnoskis, ke li propramane murdis la ĵurnaliston Georgij Gongadze.
* Alĝerio decidis transdoni Muamar Kadafi kaj liajn parencojn al la Internacia puna kortumo, se ili provos eniri la landon el Libio.
* Libiaj ribeluloj faris ultimaton al potenculoj de Sirt: ili devas kapitulaci ĝis la , alie la urbo estos ŝturmita.
* La Konsilio de Sekureco de Unuiĝintaj Nacioj plilongigis po plia jaro la mandaton de UNIFIL — la paciga misio en Libano.

## 31-a de aŭgusto 
* En Kroatio komenciĝis la juĝproceso kontraŭ la eks-ĉefpremero de la lando Ivo Sanader, akuzata pri korupto.
* La ministro pri eksteraj aferoj de Italio Franco Frattini deklaris, ke estis decidite malfrostigi bankokontojn de Libio kaj transdoni monon al la Nacia Transira Konsilio. Temas pri 500 milionoj da eŭroj.
* La Internacia Monunua Fonduso konsentis doni al Serbio 18-monatan krediton ĝis 1 miliardo da eŭroj.
* La armeo de Israelo arestis vespere en kontrolejo sude de Nabluso (Cisjordanio) Ŝejh Hasan Jusef, unu el gvidantoj de Hamaso.
* La sekcio de Ruĝa Kruco en Niĝerio sciigis, ke pro inundoj, kaŭzitaj de pluvegoj, en ĉi lando ene de lasta semajno pereis pli ol 100 homoj.

## Referencoj 
Kategorio:Aŭgusto laŭ jaroj
08